סורין מיכאי גרינדיאנו (ברומנית: Sorin Mihai Grindeanu, נולד ב-5 בדצמבר 1973 בקאראנסבש) הוא פוליטיקאי רומני, שכיהן בין 4 בינואר ל-29 ביוני 2017 כראש ממשלת רומניה. החל מאוגוסט 1920 מכהן כסגן יושב ראש המפלגה הסוציאל-דמוקרטית ברומניה. בשנים 2014–2015 הוא כיהן כשר התקשורת והמחשוב בממשלת ויקטור פונטה הרביעית. החל מ-2015 היה ראש הסניף טימיש של המפלגה הסוציאל-דמוקרטית הרומנית והחל משנת 2016 יושב ראש מועצת המחוז טימיש. ב-28 בדצמבר 2016 הוצע על ידי המפלגה הסוציאל-דמוקרטית הרומנית כמועמד לראשות הממשלה, אחרי שהנשיא קלאוס יוהאניס דחה את מועמדותה של סוויל שהיידה. עם תחילת כהונתה ניסתה ממשלתו להעביר דרך צו חנינה לפוליטיקאים מעורבים במעשי שחיתות, ביניהם מנהיג המפלגה, ליביו דראגניה. ב-21 ביוני 2017, בעקבות סכסוך בין גרינדיאנו לדראגניה, סולק גרינדיאנו מן המפלגה הסוציאל-דמוקרטית ונציגי הקואליציה שלו בפרלמנט הפילו את ממשלתו תוך תמיכה בהצבעת אי אמון על רקע טענה כי גרינדיאנו מעכב את יישומן של תוכנית כלכלית ורפורמות חברתיות. כיום גרינדיאנו מכהן כסגן ראש ממשלת רומניה הנוכחי ניקולאיה צ'וקה (ביחד עם הונור קלמן) וכשר התחבורה והתשתיות בממשלתו.
גרינדיאנו הוא מומחה במדעי המחשב.
קורות חיים.
ניקולאיה גרינדיאנו נולד ב-1973 בעיר קאראנסבש בחבל באנאט כבנם של ניקולאיה גרינדיאנו ואשתו, מורים בתיכון הפדגוגי (כיום התיכון "ק. דיאקונוביץ' לוגה") בעירו. אביו היה בעבר מנהל התיכון "לוגה" בקאראנסבש ומפקח כללי של בתי הספר במחוז קאראש-סוורין, וכן יושב ראש סניף המפלגה הסוציאל-דמוקרטית בקאראנסבש, כיום יועץ במועצת המחוז קאראש-סוורין מטעם המפלגה.
סבו של גרינדיאנו מצד אמו, מיכאי אימברסקו, היה אסיר פוליטי בשנים 1950–1953 אחרי שסייע לקבוצה של מתנגדים אנטי-קומוניסטים ביער בורלובן שבמחוז קאראש-סוורין.
סורין גרינדיאנו למד בשנים 1980–1988 לימודי יסוד בבית הספר התיכון הפדגוגי בקאראנסבש ובשנים 1988–1992 בתיכון על שם טראיאן דודה באותה עיר. סיים בשנת 1997 את המחלקה למדעי מחשב של הפקולטה למתמטיקה באוניברסיטת וסט בטימישוארה ואחר כך בשנים 1997–1998 התמחה בניהול מסדי נתונים באותה מחלקה באוניברסיטה.
ב-1999 עשה קורס לסטטיסטיקה חברתית בבולוניה עם מלגה מטעם הירחון "טמפוס" וב-2001 עשה השתלמויות באוניברסיטת אוויירו, במכון לחינוך מבוגרים בפרנקפורט ובאוניברסיטה על שם בקט בלידס באנגליה. בשנת 2013 למד גרינדיאנו בתוכנית פוסט-אטוניברסיטאית להשתלמות במדעי צבא, מידע וסדר ציבורי באקדמיה הלאומית למידע וקורסים במכון הרומני לדיפלומטיה. ב-2005–2008 עבד כמנהל בשתי חברות פרטיות.
קריירה פוליטית.
בשנים 2001–2004 כיהן כראש מנהל הנוער והספורט של מחוז טימיש. בשנים 2008–2012 כיהן גרינדיאנו כסגן ראש העיר טימישוארה.
בבחירות בשנת 2012 נבחר גרינדיאנו כחבר במועצת המחוז טימיש מטעם המפלגה הסוציאל-דמוקרטית וכיהן בתפקיד זה עד יוני 2016, כשנבחר ליושב ראש המועצה המחוזית טימיש.
בדצמבר 2014 עד נובמבר 2015 כיהן גרינדיאנו כשר התקשורת והמחשוב בממשלת ויקטור פונטה.
בדצמבר 2014 נבחר כיושב ראש זמני של סניף המפלגה הסוציאל-דמוקרטית במחוז טימיש, וביוני 2015 כיושב ראש שלו.
בעקבות הבחירות המקומיות בשנת 2016 נבחר ליושב ראש מועצת המחוז טימיש, בתמיכת קואליציה של שלוש מפלגות:המפלגה הסוציאל-דמוקרטית, מפלגת התנועה העממית וברית הליברלים והדמוקרטים.
ראש ממשלה.
ממשלתו כללה 23 שרים, לרבות 8 נשים.
בתחילת שנת 2017 התחילה ממשלתו של גרינדיאנו בהליכי רפורמה של החוקים הפליליים וב-31 בינואר 2017 הוציאה ממשלתו צו המאפשר חנינה לעשרות פוליטיקאים שהורשעו על עבירות שחיתות והפרת אמונים, לרבות ראש המפלגה הסוציאל-דמוקרטית, ליביו דראגניה. בעקבות הפגנות מחאות המוניות שבהן השתתפו מאות אלפי אזרחים בכל רחבי רומניה, הצו בוטל.
על רקע סכסוך עם מנהיג מפלגתו, ליביו דראגניה, בקשר לחילופי גברי בממשלה (גרינדיאנו מינה, למשל, את ראש הממשלה לשעבר ויקטור פונטה למזכיר הממשלה), דראגניה ורוב נציגי המפלגה דרשו ממנו להתפטר והדיחו אותו בהצבעת אי אמון בפרלמנט.
גרנדיאנו הוחלף ב-29 ביוני 2017 על ידי מיכאי טודוסה, שכיהן כשר הכלכלה.
חיים פרטיים.
סורין גרינדיאנו נשוי למיכאלה, רוקחת, ולזוג שני ילדים.
חוג שבת (אלגברה)
בתורת החוגים, חוּג הַשֶּבֶת של חוג תחת פעולת חבורה, הוא אוסף האיברים הנשמרים תחת הפעולה. החוג נקרא לעיתים גם חוג האינווריאנטים או חוג האיברים הסימטריים (תחת פעולת החבורה).
מבנה זה בא לידי שימוש במיוחד במשפט היסודי של תורת גלואה, ונותן אפיון נוסף לחבורת גלואה. ההגדרה משמשת גם בתורת האינווריאנטים, במחקר פעולה של חבורות על יריעות אלגבריות.
הגדרה ותכונות.
בהינתן חוג formula_1 וחבורה formula_2 הפועלת על החוג, חוג השבת של formula_1 תחת פעולת formula_2, המסומן formula_5, הוא אוסף האיברים הנשמרים על ידי הפעולה, כלומר:
formula_6
כפי שנרמז בשם, אוסף איברים זה הוא אכן תת-חוג של החוג המקורי. תכונות רבות שהחוג מקיים יועברו גם לחוג שבת שלו: למשל, אם המבנה המקורי formula_1 הוא שדה, גם חוג השבת שלו, הנקרא שדה השבת, הוא שדה.
הבעיה הארבע-עשרה של הילברט עוסקת בנוצרותו הסופית של חוג השבת במקרים מסוימים.
יישומים.
בתורת גלואה.
להגדרה לעיל חשיבות מיוחדת בתורת גלואה: בהינתן הרחבת שדות formula_8, משפט של אמיל ארטין קובע כי אם קיימת חבורה כלשהי formula_2 הפועלת על formula_10, כך ש-formula_11 אז בהכרח formula_12 וההרחבה הנה הרחבת גלואה. לעיתים הרחבת גלואה אף מוגדרת על פי תנאי זה.
בתורת האינווריאנטים.
ההגדרה מיושמת גם בתורת האינווריאנטים, החוקרת פעולות של חבורות על יריעות אלגבריות. הדוגמה הבסיסית ביותר היא חוג השבת של חוג הפולינומים formula_13 תחת החבורה הסימטרית formula_14, אשר שווה לחוג הפולינומים הסימטריים. בתחום זה חוקרים את חוג השבת תחת פעולות של חבורות על יריעות אלגבריות, ומנסים להבין את המבנה והתכונות שלו.
שדה שבת
חידושי מהרל&quot;ח והגהות
חידושי הגהות
וולין (אי)
וולין (בפולנית: Wolin, בגרמנית: Wollin, בפומרנית: Wòlin) הוא אי פולני בים הבלטי.
מנהלית האי שייך לפומרניה המערבית. נהר הסווינה מפריד בין אוזדום, האי השכן, לבינו וערוץ של נהר האודר מפריד בינו לבין שאר פומרניה.
באי ישנה עיירה גם בשם וולין.
נאצ'וס
נאצ'וס (Nachos) היא מנה בסגנון טקס-מקס. המנה מורכבת מצ'יפס טורטייה ורוטב גבינה, העשוי במקורו מגבינת צ'דר ופלפל חלפניו חתוך. נאצ'וס מוגשים כחטיף. נהוג להגישם עם מטבלים כגון גואקמולה, בשר ושעועיות. על פי ההערכות, יוצר המנה היה איגנסיו אנאיה, מלצר מקסיקני שעבד במסעדה בצפון מדינת קואווילה במקסיקו, קרוב לגבול עם טקסס, בשנת 1943.
הוא ערוץ של קבוצת הופ! המותאם לגילאי 6-11 ומשדר סדרות מעשירות העוסקות בתכנים מפתחי חשיבה המעודדים סקרנות. הערוץ עלה לאוויר ב-2017 ומשודר בין השעות 06:00-23:00 ב-yes (אפיק 92) וב-STINGTV. הערוץ נוצר לאחר מחלוקת תקציבית בין חברת RGE וחברת yes וסיום שידורי "לוגי" ללקוחות חברת הטלוויזיה בלוויין.
סלוגן הערוץ – "פשוט לחשוב".
אודות.
הערוץ משדר תכנים כגון תעלומות בלשיות, דינוזאורים, חיות נדירות, טבע ועוד. התוכניות השונות מגיעות מתחומי מדע, גאוגרפיה, היסטוריה, משפחה ואמנות. הסדרות המשודרות ב- כוללות גם סדרות רכש של ערוצי טלוויזיה מובילים בעולם, כדוגמת נטפליקס ו-PBS Kids.
פעילויות חברתיות.
ביוני 2017 התחיל הערוץ להפיק קמפיין מוזיקלי בשיתוף פעולה עם הזמרת אגם בוחבוט על גלישה בטוחה ברשתות החברתיות.
תיל ברסיפ
תיל ברסיפ (נקרא גם תל ברסיפ, בארמית: תרבשיב, בחתית: מסוארי; שם מודרני: תל אחמר, בערבית: تل أحمر) הוא אתר ארכאולוגי במחוז חלב בסוריה, על הגדה המזרחית של הפרת, כ-20 ק"מ דרומית לעיר העתיקה כרכמיש. העיר שימשה כעיר הבירה של הממלכה הארמית בית עדן (בית עדיני ).
היסטוריה.
האתר היה מיושב כבר בתקופה הנאוליתית מתקופת עובייד. הממצאים החשובים באתר הם מתקופת הברזל. שמו של היישוב במקום בפי החתים היה "מסוארי". העיר נותרה במידה רבה נאו-חתית ולווית עד לכיבושה על ידי הארמים במחצית השנייה של המאה ה-10 לפנה"ס, שהקימו בה את הממלכה בית עדן. העיר נכבשה בתקופת האימפריה הנאו-אשורית ב-856 לפנה"ס על ידי שלמנאסר השלישי מהמלך הארמי אָחֻנ̣י, לאחר מאמצי כיבוש שנמשכו שנים רבות. בעיר המשיכו לדבר בשפה הלווית גם לאחר הכיבוש האשורי. תיל ברסיפ שכנה בתחום ממלכת בית עדן, ממלכה ארמית. לאחר כיבוש העיר על ידי אשור שונה שמה לכר שלמנאסר (שמשמעותו היא נמל שלמנאסר), על שמו של המלך שלמנאסר השלישי, אבל שמה הקודם המשיך להיות בשימוש. מיקומה האסטרטגי של העיר על נקודת מעבר על גבי הפרת, הפך אותה למרכז ניהולי אשורי של האזור ולעיר שישב בו חיל מצב. מקומה של העיר היה בנקודה שבה קו המצוקים של גדתו המערבית של הפרת נשבר, וזה אפשר מעבר קל יותר מהעיר לגדה המערבית של הפרת. העיר וממלכת בית עדן מופיעים בכתובת על המונולית מכורח, שבה מספר שלמנאסר השלישי על מאמציו לכבוש את תיל ברסיפ, שמלכה היה אחוני.
בכתובת ארמית מהמאה ה-7 לפנה"ס, שנמצאה באתר ליד תיל ברסיפ בשם "תל שיוח' פאוקאני", מוזכר אדם בשם "פלטיאל מן תרבשיב" המשמש כעד, וייתכן ומדובר בצאצא לגולים מישראל שגרו שם.
בשנת 611, העיר נכבשה על ידי המלך הכשדי נבופלאסר. לאחר מכן העיר איבדה מחשיבותה.
ארכאולוגיה.